ऑस्ट्रेलिया में भारतीय छात्र को बुरी तरह पीटा गया  
ऑस्ट्रेलिया के सेण्ट्रल बिजनेस डिस्ट्रिक्ट में एक गिरोह ने एक भारतीय की बेहोश होने तक जमकर पिटाई की।
ऑस्ट्रेलिया के सेण्ट्रल बिजनेस डिस्ट्रिक्ट में एक गिरोह ने एक भारतीय की बेहोश होने तक जमकर पिटाई की।  सेवेन न्यूज चैनल के अनुसार रविवार की सुबह को प्रशिक्षु पायलट रजत त्यागी फ्लिंडर्स स्ट्रीट में अपने अपार्टमेंट से जब बाहर निकला, तब पांच लोगों से उसका सामना हुआ। रजत के अनुसार वे अफ्रीकी जैसे दिखते थे। दिल्लीनिवासी त्यागी ने कहा कि पांचों ने उसे घेर लिया और उसे तबतक पीटा जबतक वह बेहोश नहीं हो गया।  उसने कहा, मैं यथाशीघ्र घर वापस जाना चाहता हूं क्योंकि हम यहां सुरक्षित नहीं हैं। मैं कुछ भी खा नहीं पा रहा हूं। मेरे दोस्त किसी तरह मुझे दूध पिलाते हैं ताकि मैं जिंदा रह सकूं। चैनल के अनुसार रजत की हालत इतनी खराब है कि वह ईस्टर के बाद होने वाले फ्लाइंग इम्तिहान में बैठ नहीं पाएगा। ऑस्ट्रेलिया में वर्ष 2009 में भारतीय छात्रों पर हमले की 100 घटनाएं सामने आई थीं।